O‘zbekiston Respubliksi Prezidenti Sh.M.Mirziyoyevning 2018 yil 27 iyul kuni o‘tgan videoselektordagi topshirig‘i ijrosini ta’minlash maqsadida, Surxondaryo viloyati IIB boshlig‘i polkovnik Sh.X.Satvoldiyev, viloyat IIB Patrul-post xizmati va jamoat tartibini saqlash boshqarmasi Patrul-post xizmati xodimlariga xizmat skuterlarini tantanali ravishda topshirdi. Bu haqda KUN.UZ’ga Surxondaryo viloyati IIB Matbuot xizmati xabar bermoqda. Ushbu xizmat skuterlari kelajakda fuqarolar ko‘p to‘planadigan jamoat joylarida, mahallalardagi avtotransportlar harakatlanishi qiyin bo‘ladigan ko‘chalarda, huquqbuzarlik va jinoyatchilikning barvaqt oldini olishda, jamoat tartibini saqlashdagi ish unumdorligini oshirish uchun xizmat qiladi.